ΚΑΝΟΝΙΣΜΟΣ (ΕΚ) αριθ. 1390/97 ΤΗΣ ΕΠΙΤΡΟΠΗΣ της 18ης Ιουλίου 1997 για τροποποίηση του κανονισμού (ΕΚ) αριθ. 1091/94 που καθορίζει ορισμένες λεπτομέρειες εφαρμογής του κανονισμού (ΕΟΚ) αριθ. 3528/86 του Συμβουλίου για την προστασία των δασών στην Κοινότητα από την ατμοσφαιρική ρύπανση

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 3528/86 του Συμβουλίου της 17ης Νοεμβρίου 1986 για την προστασία των δασών στην Κοινότητα από την ατμοσφαιρική ρύπανση (1), όπως τροποποιήθηκε τελευταία από τον κανονισμό (ΕΚ) αριθ. 307/97 (2), και ιδίως το άρθρο 3 παράγραφος 2,

Εκτιμώντας:

ότι, σύμφωνα με το άρθρο 2 παράγραφος 1 τρίτη περίπτωση του κανονισμού (ΕΟΚ) αριθ. 3528/86, στόχος της κοινοτικής δράσης είναι να βοηθήσει τα κράτη μέλη να πραγματοποιούν εντατική και συνεχή επιτήρηση των δασικών οικοσυστημάτων στα μόνιμα δασοτεμάχια παρατηρήσεων 7

ότι, σύμφωνα με το άρθρο 2 παράγραφος 2 του κανονισμού (ΕΟΚ) αριθ. 3528/86, τα κράτη μέλη υποβάλουν στην Επιτροπή τα στοιχεία που συλλέγουν από το δίκτυο μόνιμων δασοτεμαχίων παρατηρήσεων για την εντατική και συνεχή επιτήρηση 7

ότι το δίκτυο αυτό έχει συγκροτηθεί στα κράτη μέλη σύμφωνα με το παράρτημα Ι του κανονισμού (ΕΚ) αριθ. 1091/94 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 690/95 (4) 7 ότι η κοινή μεθοδολογία και μορφή για την υποβολή των στοιχείων από τη συνεχή καταγραφή της κατάστασης της κόμης, την καταγραφή της κατάστασης του εδάφους και του φυλλώματος, τις μετρήσεις επαύξησης και εναποθέσεων και τις μετεωρολογικές παρατηρήσεις έχουν καθοριστεί στα παραρτήματα ΙΙΙ έως ΙΧ του κανονισμού (ΕΚ) αριθ. 1091/94 7

ότι έχουν ήδη καταγραφεί τα αποτελέσματα της συλλογής και της ανάλυσης εδαφικού διαλύματος και ότι πρέπει να προστεθεί στον κανονισμό (ΕΚ) αριθ. 1091/94 η κοινή μεθοδολογία και μορφή για την υποβολή των στοιχείων 7

ότι τα αποτελέσματα των παρατηρήσεων από τα μόνιμα δασοτεμάχια για τη συνεχή επιτήρηση των δασικών οικοσυστημάτων πρέπει να αναφέρονται σε ετήσια βάση στην Επιτροπή 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής δασοκομίας,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 1091/94 τροποποιείται ως εξής:

1. Το άρθρο 1 παράγραφος 2 αντικαθίσταται από τα ακόλουθα:

«2. Στα μόνιμα δασοτεμάχια παρατηρήσεων πραγματοποιείται εντατική και συνεχής επιτήρηση των δασικών οικοσυστημάτων. Η επιτήρηση αυτή περιλαμβάνει τη συνεχή καταγραφή της κατάστασης της κόμης, την καταγραφή της κατάστασης του εδάφους και του φυλλώματος, μετρήσεις των μεταβολών της επαύξησης, ποσοστά εναποθέσεων, μετεωρολογικές μετρήσεις και δειγματοληψία και ανάλυση εδαφικών διαλυμάτων σύμφωνα με αντικειμενικές μεθόδους δειγματοληψίας. Τα στοιχεία αυτά αναλύονται σύμφωνα με τις καθιερωμένες μεθόδους.»

2. Το άρθρο 1 παράγραφος 3 αντικαθίσταται από τα ακόλουθα:

«3. Τα κράτη μέλη υποβάλουν στην Επιτροπή σε τυποποιημένη μορφή πριν από το τέλος κάθε έτους όλα τα στοιχεία που έχουν συλλέξει κατά την προηγούμενη χρονιά από κάθε μόνιμο δασοτεμάχιο παρατηρήσεων όπως καθορίζεται στο παράρτημα VΙΙα, καθώς και συνοδευτική έκθεση δεδομένων όπως ορίζεται στο παράρτημα VΙΙβ. Επιπλέον, θα πρέπει να υποβάλλεται στην Επιτροπή πριν τις 31 Δεκεμβρίου κάθε έτους μία ετήσια έκθεση προόδου σχετικά με τις αξιολογήσεις και τις ερμηνείες των αποτελεσμάτων που πραγματοποιούνται σε εθνικό επίπεδο όπως προβλέπεται στο παράρτημα VΙΙβ.»

3. Το άρθρο 1 παράγραφος 4 αντικαθίσταται από τα ακόλουθα:

«4. Οι τεχνικές λεπτομέρειες καθορίζονται στα παραρτήματα ΙΙΙ έως Χ».

4. Στο άρθρο 2 παράγραφος 1, προστίθεται η ακόλουθη περίπτωση μετά την τελευταία περίπτωση:

«- για την πραγματοποίηση δειγματοληψίας και ανάλυσης εδαφικού διαλύματος».

5. Τα έντυπα 2α και 2β του παραρτήματος ΙΙ αντικαθίστανται από το παράρτημα Ι του παρόντος κανονισμού.

6. Το παράρτημα ΙΙΙ τροποποιείται σύμφωνα με το παράρτημα ΙΙ του παρόντος κανονισμού.

7. Το παράρτημα VΙΙα τροποποιείται σύμφωνα με το παράρτημα ΙΙΙ του παρόντος κανονισμού.

8. Το παράρτημα VΙΙβ αντικαθίσταται από το παράρτημα ΙV του παρόντος κανονισμού.

9. Το παράρτημα V του παρόντος κανονισμού προστίθεται ως παράρτημα Χ.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 18 Ιουλίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 326 της 21. 11. 1986, σ. 2.

(2) ΕΕ αριθ. L 51 της 21. 2. 1997, σ. 9.

(3) ΕΕ αριθ. L 125 της 18. 5. 1994, σ. 1.

(4) ΕΕ αριθ. L 71 της 31. 3. 1995, σ. 25.

ΠΑΡΑΡΤΗΜΑ Ι

Τα έντυπα 2α και 2β του παραρτήματος ΙΙ του κανονισμού (ΕΚ) αριθ. 1091/94 αντικαθίστανται από τα ακόλουθα έντυπα:

Έντυπο 2α

>ΑΡΧΗ ΓΡΑΦΗΚΟΥ>

ΚΑΤΑΝΟΜΗ ΤΟΥ ΚΟΣΤΟΥΣ ΚΑΙ ΠΡΟΤΕΙΝΟΜΕΝΗ ΧΡΗΜΑΤΟΔΟΤΗΣΗ (εντατική παρακολούθηση)

>ΤΕΛΟΣ ΓΡΑΦΗΚΟΥ>

Έντυπο 2β

>ΑΡΧΗ ΓΡΑΦΗΚΟΥ>

ΠΡΟΚΑΤΑΡΚΤΙΚΟ ΠΡΟΓΡΑΜΜΑ ΓΙΑ ΤΗΝ ΕΚΤΕΛΕΣΗ ΤΟΥ ΣΧΕΔΙΟΥ

(πρέπει να συμπληρώνεται για κάθε πρόταση σχεδίου)

>ΤΕΛΟΣ ΓΡΑΦΗΚΟΥ>

ΠΑΡΑΡΤΗΜΑ ΙΙ

Το παράρτημα ΙΙΙ του κανονισμού (ΕΚ) αριθ. 1091/94 τροποποιείται ως εξής:

- Η παράγραφος ΙΙ.3 του παραρτήματος ΙΙΙ αντικαθίσταται από την ακόλουθη παράγραφο:

«ΙΙ.3. Γενικές πληροφορίες

Πρέπει να συλλέγονται οι ακόλουθες πληροφορίες για τα δασοτεμάχια και τα δένδρα:

- αριθμός δασοτεμαχίου,

- έκθεση,

- αριθμός δένδρου,

- πληροφορίες σχετικά με την απομάκρυνση και τη θνησιμότητα,

- είδη δένδρων,

- φυτοκοινωνική τάξη,

- φωτοσκίαση της κόμης,

- ορατότητα,

και ημερομηνία αξιολόγησης».

- Στην παράγραφο ΙΙ.4 σημείο 1, προστίθενται οι ακόλουθες προτάσεις:

«Το δένδρο που παρουσιάζει 95 % και 100 % φυλλόπτωση, και το οποίο είναι ακόμα ζωντανό, ταξινομείται στη βαθμίδα 99. Στη βαθμίδα 100 % καταγράφονται μόνο τα νεκρά δένδρα».

- Η παράγραφος ΙΙ.5 γίνεται παράγραφος ΙΙ.6 και προστίθεται η ακόλουθη νέα παράγραφος:

«ΙΙ.5 Μέθοδοι

Στο εγχειρίδιο για τη μακροσκοπική αξιολόγηση της κατάστασης των δένδρων στα δασοτεμάχια εντατικής παρακολούθησης (ΔΠΣ-Δάση) καθορίζονται πρόσθετες λεπτομέρειες όσον αφορά την επιλογή των δένδρων και τη διεξαγωγή των αξιολογήσεων. Το εγχειρίδιο αυτό περιλαμβάνει επίσης πληροφορίες τεχνικού χαρακτήρα για τις συμπληρωματικές παραμέτρους που πρέπει να αξιολογούνται όπως και για την υποβολή των σχετικών στοιχείων. Συνιστάται η υιοθέτηση των τεχνικών λεπτομερειών που καθορίζονται στο εν λόγω εγχειρίδιο και η υποβολή, σε προαιρετική βάση, των αποτελεσμάτων των αξιολογήσεων των προαιρετικών παραμέτρων στην Επιτροπή ακολουθώντας τις τεχνικές λεπτομέρειες του εγχειριδίου».

ΠΑΡΑΡΤΗΜΑ ΙΙΙ

Στο παράρτημα VΙΙα του κανονισμού (ΕΚ) αριθ. 1091/94 προστίθεται το ακόλουθο τμήμα:

- Στην παράγραφο 1 (εξέταση των ονομάτων των φακέλων ανά μελέτη) προστίθενται οι ακόλουθες λέξεις:

>ΘΕΣΗ ΠΗΝΑΚΑ>

- Και η τελευταία υποπαράγραφος αντικαθίσταται από την ακόλουθη παράγραφο:

«Κάθε ονομασία φακέλου αποτελείται από τον κωδικό της χώρας με δύο γράμματα (που αντιπροσωπεύεται από το XX στον κατάλογο των ονομάτων), ο οποίος ακολουθείται από το έτος της αξιολόγησης (στο παράδειγμα 1996) ή το GENER όταν η πληροφορία δίνεται μία μόνο φορά, την τελεία (.) και στη συνέχεια ένα κωδικό με τρεις χαρακτήρες. Αυτό ο κωδικός των τριών χαρακτήρων για τους φακέλους των δασοτεμαχίων αποτελείται από τα γράμματα PL (ή P) και το πρώτο γράμμα της αξιολόγησης για το έδαφος, το φύλλωμα, την επαύξηση, τις εναποθέσεις, τη μετεωρολογία και το εδαφικό διάλυμα. Ο κωδικός των τριών χαρακτήρων για τους φακέλους δεδομένων συνίσταται σε δύο (ή ένα) γράμματα για το έδαφος, το φύλλωμα, την επαύξηση, την εναπόθεση, τη μετεωρολογία ή το εδαφικό διάλυμα και ένα (ή δύο) γράμματα που δηλώνουν τον υποχρεωτικό ή προαιρετικό χαρακτήρα ή τα διάφορα μέρη της αξιολόγησης της επαύξησης (αξιολόγηση), της αξιολόγησης των εναποθέσεων (ατμοσφαιρικός αέρας) ή της μετεωρολογίας (κλίμα ή ζημίες).»

- Προστίθενται τα ακόλουθα τρία έντυπα: (XX1996.PSS, XX1996.SSM και XX1996.SSO).

- Τα έντυπα 3α και 3β αντικαθίστανται από τα επισυναπτόμενα έντυπα 3α και 3β.

- Στους «καταλόγους κωδικών για τα δεδομένα της έρευνας στα μόνιμα δασοτεμάχια παρατηρήσεων τα οποία πρέπει να διαβιβάζονται στην Επιτροπή» προστίθενται τα ακόλουθα μέρη:

- στο σημείο 1 όπου αναφέρονται οι κωδικοί ανά χώρα προστίθενται οι ακόλουθοι τρεις κωδικοί:

«13 Sverige

14 Φsterreich

15 Suomi-Finland»

και μετά το σημείο 50:

- «Πληροφορίες όσον αφορά την παρακολούθηση του εδαφικού διαλύματος

(51) Αριθμός δειγματολήπτη

Οι δειγματολήπτες στο δασοτεμάχιο πρέπει να απαριθμούνται με σταθερό τρόπο (1-99).

(52) Κωδικός δειγματολήπτη

Οι ακόλουθοι κωδικοί χρησιμοποιούνται για τους δειγματολήπτες εδαφικού διαλύματος:

1: Λυσίμετρο τάσεως

2: Λυσίμετρο μηδενικής τάσεως

3: Φυγοκέντρηση

4: Εκχύλιση κορεσμού.

(53) Βάθος της δειγματοληψίας

Το βάθος της δειγματοληψίας σε μέτρα κάτω από την επιφάνεια του εδάφους (π.χ. -0,40).

- Πληροφορίες όσον αφορά την αξιολόγηση της κατάστασης των δένδρων

(54) Έκθεση

1. Ήπια έκθεση (δασοτεμάχιο που βρίσκεται σε ευρύτερη δασική περιοχή με οριζόντια ή πολύ ήπια κλίση)

2. Μέτρια έκθεση (δασοτεμάχια κοντά σε δασοόρια, σε πλαγιές, κλπ.)

3. Δασοτεμάχια με ισχυρή έκθεση (σε κορυφές βουνών, κλπ.).

(55) Απομάκρυνση και θνησιμότητα

Το δένδρο έχει κοπεί και απομακρυνθεί, και απομένει μόνο το πρέμνο του:

11. Προγραμματισμένη χρησιμοποίηση, π.χ. αραίωση

12. Χρησιμοποίηση για βιοτικούς λόγους, π.χ. ζημίες από έντομα

13. Χρησιμοποίηση για αβιοτικούς λόγους, π.χ. θραύση από τον αέρα

18. Άγνωστη αιτία εξαφάνισης.

Το δένδρο είναι ακόμη όρθιο και ζωντανό, αλλά δεν αξιολογείται πλέον η κατάστασή του:

21. Κοπή πλάγιων κλάδων ή αιωρούμενο δένδρο

22. Σοβαρή θραύση της κόμης (πάνω από 50 % της κόμης) ή θραύση του κορμού

23. Το δένδρο δεν ταξινομείται πλέον στην κατηγορία Kraft 1, 2 ή 3 (δεν εφαρμόζεται για την πρώτη καταγραφή στο δασοτεμάχιο)

29. Άλλες αιτίες (να προσδιοριστούν)

Όρθιο νεκρό δένδρο:

31. Βιοτική αιτία (π.χ. προσβολή από σκολυτίδες)

32. Αβιοτική αιτία (π.χ. ξηρασία, κεραυνός)

38. Άγνωστη αιτία νέκρωσης

Πεσμένα δένδρα (ζώντα ή νεκρά):

41. Αβιοτική αιτία π.χ. καταιγίδα

42. Βιοτική αιτία π.χ. κάστορες

48. Άγνωστη αιτία.

Σημείωση:

- η κατηγορία 22 εφαρμόζεται μόνο στις χώρες όπου δεν καταγράφονται τα δένδρα που παρουσιάζουν ζημίες της κόμης πάνω από 50 %,

- η κατηγορία 23 εφαρμόζεται μόνο στις χώρες που περιορίζουν τη δειγματοληψία στις κατηγορίες Kraft 1, 2 και 3.

(56) Φυτοκοινωνική τάξη

1. Υπερκυριαρχούντα δένδρα (συμπεριλαμβανομένων των μεμονωμένων εκτός του δάσους δένδρων) των οποίων η κόμη υπερκυριαρχεί του γενικού επιπέδου της κομοστέγης

2. Κυριαρχούντα δένδρα με κόμες που διαμορφώνουν το γενικό επίπεδο της κομοστέγης

3. Συγκυριαρχούντα δένδρα που αναπτύσσονται στο επίπεδο της κομοστέγης και δέχονται φως εκ των άνω, αλλά λιγότερο από 1 ή 2

4. Μη κυριαρχούντα δένδρα των οποίων οι κόμες βρίσκονται κάτω από το γενικό επίπεδο της κομοστέγης και δεν δέχονται απευθείας φως.

(57) Φωτοσκίαση της κόμης

1. Κόμη σημαντικά επηρεασμένη (σκιασμένη ή φυσικές αλληλεπιδράσεις) σε μία πλευρά

2. Κόμη σημαντικά επηρεασμένη (σκιασμένη ή φυσικές αλληλεπιδράσεις) σε δύο πλευρές

3. Κόμη σημαντικά επηρεασμένη (σκιασμένη ή φυσικές αλληλεπιδράσεις) σε τρεις πλευρές

4. Κόμη σημαντικά επηρεασμένη (σκιασμένη ή φυσικές αλληλεπιδράσεις) σε τέσσερις πλευρές

5. Ανοικτή συγκόμωση ή χωρίς εμφανή επίδραση της σκίασης

6. Μη κυριαρχούντα δένδρα.

(58) Ορατότητα

1. Ολόκληρη η κόμη είναι ορατή

2. Κόμη μερικώς ορατή

3. Κόμη ορατή μόνο με φωτισμό από πίσω (δηλαδή σε περίγραμμα)

4. Μη ορατή κόμη».

Έντυπο 9 α

>ΑΡΧΗ ΓΡΑΦΗΚΟΥ>

ΧΧ1996.PSS

Περιεχόμενο του περιληπτικού φακέλου δασοτεμαχίου που πρέπει να χρησιμοποιείται σε συνδυασμό με τις μετρήσεις του εδαφικού διαλύματος

>ΤΕΛΟΣ ΓΡΑΦΗΚΟΥ>

Έντυπο 9 β

>ΑΡΧΗ ΓΡΑΦΗΚΟΥ>

ΧΧ1996.SSM

Περιεχόμενο του φακέλου με τις πληροφορίες σχετικά με τις μετρήσεις του εδαφικού διαλύματος (προαιρετικώς)

>ΤΕΛΟΣ ΓΡΑΦΗΚΟΥ>

Έντυπο 9γ

>ΑΡΧΗ ΓΡΑΦΗΚΟΥ>

XX1996.SSO

Περιεχόμενο του φακέλου δεδομένων σχετικά με τις μετρήσεις του εδαφικού διαλύματος (προαιρετικώς)

>ΤΕΛΟΣ ΓΡΑΦΗΚΟΥ>

Έντυπο 3α

>ΑΡΧΗ ΓΡΑΦΗΚΟΥ>

ΧΧ1996.PLT

Περιεχόμενο του φακέλου πληροφοριών σχετικά με το δασοτεμάχιο που πρέπει να χρησιμοποιείται για την αξιολόγηση της κόμης

>ΤΕΛΟΣ ΓΡΑΦΗΚΟΥ>

Έντυπο 3β

>ΑΡΧΗ ΓΡΑΦΗΚΟΥ>

ΧΧ1996.TRM

Περιεχόμενο του φακέλου πληροφοριών σχετικά με τα δένδρα που πρέπει να χρησιμοποιούνται κατά την αξιολόγηση της κατάστασης των δένδρων

>ΤΕΛΟΣ ΓΡΑΦΗΚΟΥ>

ΠΑΡΑΡΤΗΜΑ IV

«ΠΑΡΑΡΤΗΜΑ VIIβ

ΛΕΠΤΟΜΕΡΕΙΕΣ ΓΙΑ ΤΗΝ ΥΠΟΒΟΛΗ ΓΕΝΙΚΩΝ ΠΛΗΡΟΦΟΡΙΩΝ ΣΧΕΤΙΚΑ ΜΕ ΤΙΣ ΕΦΑΡΜΟΖΟΜΕΝΕΣ ΜΕΘΟΔΟΥΣ ΠΑΡΑΚΟΛΟΥΘΗΣΗΣ ΚΑΙ ΤΑ ΑΠΟΤΕΛΕΣΜΑΤΑ ΤΗΣ ΑΞΙΟΛΟΓΗΣΗΣ/ΕΡΜΗΝΕΙΑΣ ΣΕ ΕΘΝΙΚΟ ΕΠΙΠΕΔΟ

Ι. Γενικές παρατηρήσεις

Εκτός από την υποβολή των δεδομένων της εντατικής παρακολούθησης των δασικών οικοσυστημάτων, τα κράτη μέλη προετοιμάζουν και υποβάλλουν στην Επιτροπή ένα έγγραφο με γενικές πληροφορίες για τις χρησιμοποιούμενες μεθόδους παρακολούθησης (συνοδευτική έκθεση των δεδομένων, ΣΕΔ) και μία ετήσια έκθεση προόδου σχετικά με την ερμηνεία/αξιολόγηση των αποτελεσμάτων σε εθνικό επίπεδο (ετήσια έκθεση προόδου).

Η ΣΕΔ αποτελείται από δύο μέρη: στο ένα μέρος πρέπει να περιγράφονται οι χρησιμοποιούμενες μέθοδοι του σχεδίου δειγματοληψίας, ο χρησιμοποιούμενος εξοπλισμός, η αξιολόγηση, η ανάλυση, κ.λπ. (βλέπε λεπτομέρειες παράγραφος ΙΙ.1) και στο άλλο μέρος πρέπει να αναφέρονται οι εξαιρέσεις και τα προβλήματα που αντιμετωπίστηκαν (βλέπε λεπτομέρειες παράγραφος ΙΙ.2).

Τα κράτη μέλη θα υποβάλλουν στην Επιτροπή ετήσια έκθεση προόδου σχετικά με την ερμηνεία/αξιολόγηση των αποτελεσμάτων σε εθνικό επίπεδο, αρχίζοντας από το 1997 και μετά. Η έκθεση αυτή θα περιλαμβάνει:

- πληροφορίες σχετικά με τα επιτεύγματα του ίδιου του Εθνικού Συγκεντρωτικού Κέντρου (ΕΣΚ),

- περιγραφή της πιο πρόσφατης εθνικής στρατηγικής αξιολόγησης,

- σύνοψη των αποτελεσμάτων που έχουν επιτευχθεί σε εθνικό επίπεδο και,

- πληροφορίες σχετικά με τις δημοσιεύσεις στον τομέα αυτό που πραγματοποιήθηκαν σε εθνικό ή διεθνές επίπεδο από το ΕΣΚ ή άλλους συμμετέχοντες φορείς.

Συστάσεις για την ερμηνεία και την αξιολόγηση των αποτελεσμάτων σε εθνικό επίπεδο παρέχονται κατωτέρω στην παράγραφο ΙΙΙ.

ΙΙ. Συνοδευτική έκθεση των δεδομένων

ΙΙ.1. Το μέρος της ΣΕΔ που περιγράφει τις χρησιμοποιούμενες μεθόδους κ.λπ.

Στο τμήμα αυτό περιγράφονται οι χρησιμοποιούμενες μέθοδοι του σχεδίου δειγματοληψίας, ο χρησιμοποιούμενος εξοπλισμός, η αξιολόγηση, η ανάλυση κ.λπ. Ακολουθούν ορισμένες διευκρινίσεις:

Μέθοδοι καταγραφής/δειγματοληψίας

Σε πολλές έρευνες της εντατικής παρακολούθησης των δασικών οικοσυστημάτων, υπάρχει μεγάλη ελευθερία για την επιλογή του εξοπλισμού, του βάθους δειγματοληψίας, του χρονοδιαγράμματος και της εντάσεως της έρευνας, κ.λπ. Πρέπει να αναφέρονται οι λεπτομέρειες όσον αφορά το χρησιμοποιούμενο εξοπλισμό, το πραγματικό βάθος, το χρονοδιάγραμμα και τη συχνότητα της δειγματοληπτικής έρευνας. Όταν έχουν ληφθεί δείγματα, θα παρέχονται λεπτομέρειες σχετικά με τη δειγματοληψία αυτή, συμπεριλαμβανομένης της αποθήκευσης και της μεταφοράς.

Οι εφαρμοσθείσες μετρήσεις ελέγχου θα περιγράφονται περιληπτικά.

Μέθοδοι για την ανάλυση και τον υπολογισμό των αποτελεσμάτων

Όσον αφορά την ανάλυση των δειγμάτων, θα πρέπει να παρέχονται πληροφορίες σχετικά με την προετοιμασία των δειγμάτων και τις χρησιμοποιούμενες μεθόδους ανάλυσης. Για τις περισσότερες έρευνες, συνιστάται η εφαρμογή ορισμένων μεθόδων προετοιμασίας και ανάλυσης. Σε περίπτωση χρησιμοποίησης άλλων μεθόδων, θα πρέπει να παρέχονται λεπτομερείς πληροφορίες σχετικά με τις μεθόδους αυτές, συμπεριλαμβανομένης της δυνατότητας εκ νέου υπολογισμού των σχετικών δεδομένων. Οι εφαρμοζόμενες μετρήσεις ελέγχου (συμμετοχή σε δοκιμές δακτυλίου, κ.λπ.) θα πρέπει να περιγράφονται περιληπτικά.

Ως βάση για την περιγραφή των μεθόδων, μπορούν να χρησιμοποιηθούν, για τη γενική περιγραφή της αξιολόγησης των δεδομένων, τα ερωτηματολόγια της ΣΕΔ, τα οποία καταρτίστηκαν από το Ινστιτούτο Συντονισμού της Εντατικής Παρακολούθησης των Δασών της Ευρωπαϊκής Επιτροπής, σε στενή συνεργασία με τους προέδρους των επιτροπών εμπειρογνωμόνων του ΔΠΣ-Δάση (ΟΗΕ/ΟΕΕ). Οι πληροφορίες που υποβάλλονται με τη βοήθεια των ερωτηματολογίων της ΣΕΔ θα ισχύουν για όλα τα χρόνια που εφαρμόζονται οι ίδιες μέθοδοι.

Ιδιαίτερη προσοχή δίνεται στην παρακολούθηση και την τεκμηρίωση των αλλαγών των χρησιμοποιούμενων μεθόδων καταγραφής, μεταφοράς και ανάλυσης. Οι περιφερειακές διαφορές πρέπει να αναφέρονται και να επεξηγούνται λεπτομερώς (π.χ. διαφορετικά εργαστήρια που χρησιμοποιούνται για τις αναλύσεις).

ΙΙ.2 Μέρος της συνοδευτικής έκθεσης δεδομένων που αφορά τις εξαιρέσεις και τα προβλήματα που αντιμετωπίστηκαν (ετήσια έκθεση).

Εκτός από τις γενικές πληροφορίες σχετικά με τις μεθόδους οι οποίες συγκεντρώνονται μέσω του ερωτηματολογίου της συνοδευτικής έκθεσης δεδομένων, πρέπει να περιγράφονται τα ειδικά προβλήματα, οι εξαιρέσεις, οι δυσκολίες και τα προβλήματα επικύρωσης των δεδομένων που υποβάλλονται κάθε χρόνο.

Εξαιρέσεις και προβλήματα

Πρέπει να αναφέρονται οι εξαιρετικές καταστάσεις και τα σημαντικότερα προβλήματα που αντιμετωπίζονται κατά τη συνήθη διαδικασία. Εκτός από την περιγραφή των χρησιμοποιούμενων μεθόδων δειγματοληψίας, ανάλυσης κ.λπ., όπως παρουσιάζεται στα ερωτηματολόγια της ΣΕΔ, πρέπει να τεκμηριώνονται επαρκώς οι εξαιρέσεις, οι εξαιρετικές καταστάσεις και οι δυσκολίες που αντιμετωπίζονται. Η τεκμηρίωση αυτή θα περιλαμβάνεται σε ετήσια έκθεση της ΣΕΔ και θα υποβάλλεται στην Επιτροπή μαζί με τα υποβαλλόμενα δεδομένα.

Επικύρωση και διαχείριση δεδομένων

Οι χρησιμοποιούμενες διαδικασίες για τον ποιοτικό έλεγχο των δεδομένων πρέπει να αναφέρονται, συμπεριλαμβανομένων των ορίων απόρριψης δεδομένων (έλεγχοι αξιοπιστίας), καθώς και οι διαδικασίες που εφαρμόστηκαν για τον έλεγχο της συνεκτικότητας των εθνικών δεδομένων.

Όταν υπάρχουν κενά στα δεδομένα, μπορεί σε ορισμένες περιπτώσεις να πραγματοποιούνται εκτιμήσεις με βάση τα αποτελέσματα από άλλες πηγές. Τα εκτιμώμενα με τον τρόπο αυτό δεδομένα πρέπει να αναφέρονται και πρέπει να τεκμηριώνονται προσεκτικά οι χρησιμοποιούμενες υποθέσεις.

ΙΙΙ. Ετήσια έκθεση προόδου για την ερμηνεία/αξιολόγηση των αποτελεσμάτων σε εθνικό επίπεδο

Η έκθεση αυτή παρέχει πληροφορίες σχετικά με την πρόοδο που επιτεύχθηκε όσον αφορά την ερμηνεία/αξιολόγηση των αποτελεσμάτων σε εθνικό επίπεδο. Για την ερμηνεία/αξιολόγηση των αποτελεσμάτων σε εθνικό επίπεδο, προσδιορίζονται οι ακόλουθες λεπτομέρειες:

Γενικές πληροφορίες

Τα κράτη μέλη προβαίνουν σε αξιολόγηση και ερμηνεία των δεδομένων παρακολούθησης σε εθνικό επίπεδο.

Τα κράτη μέλη αποφασίζουν ελεύθερα ποια αξιολόγηση και ερμηνεία διεξάγεται σε εθνικό επίπεδο και αναφέρεται στην Επιτροπή. Ωστόσο, οι ακόλουθες προτάσεις διατυπώνονται για την εν λόγω αξιολόγηση:

Ενιαία έρευνα αξιολόγησης και ερμηνείας

Όταν υπάρχουν αποτελέσματα από προηγούμενες έρευνες θα πρέπει να επιδιώκεται ο προσδιορισμός τάσεων. Τα αποτελέσματα της κάθε έρευνας πρέπει να επανεξετάζονται και να συγκρίνονται με τα αποτελέσματα από άλλες (παρεμφερείς) έρευνες που έχουν διεξαχθεί στην (ίδια) περιφέρεια/χώρα. Οι διαφορές και οι ομοιότητες πρέπει να αναφέρονται και, όταν χρειάζεται, θα πρέπει να αξιολογούνται οι διαφορές. Θα περιλαμβάνονται επίσης εδώ στοιχεία από άλλες πηγές, τα οποία θα μπορούσαν να εξηγήσουν ορισμένες σχέσεις στο πλαίσιο των παραμέτρων.

Ενοποιημένη αξιολόγηση και ερμηνεία

Μετά την ολοκλήρωση των διαφόρων ερευνών, υπάρχει δυνατότητα διεξαγωγής ενοποιημένης αξιολόγησης. Στο Εθνικό Συγκεντρωτικό Κέντρο, συλλέγονται όλα τα αποτελέσματα των ερευνών και οι εκθέσεις αξιολόγησης. Το κέντρο αυτό συντονίζει την ολοκληρωμένη αξιολόγηση και ερμηνεία των αποτελεσμάτων των διαφόρων μελετών σε εθνικό επίπεδο.

Αξιολόγηση και ερμηνεία με εξωτερικά δεδομένα

Τα αποτελέσματα που προκύπτουν από την ενοποιημένη αξιολόγηση και ερμηνεία θα εξετάζονται και θα συγκρίνονται με τα αποτελέσματα άλλων πηγών. Θα σημειώνονται και θα επεξηγούνται, όταν είναι δυνατόν, οι διαφορές ή/και οι ομοιότητες.

IV. Χρονοδιάγραμμα για την υποβολή της συνοδευτικής έκθεσης δεδομένων και της έκθεσης προόδου όσον αφορά την ερμηνεία/αξιολόγηση των αποτελεσμάτων σε εθνικό επίπεδο

IV.1 Χρονοδιάγραμμα για τη συνοδευτική έκθεση δεδομένων

Το ερωτηματολόγιο της συνοδευτικής έκθεσης δεδομένων θα πρέπει να συμπληρώνεται και να υποβάλλεται στην Επιτροπή με την υποβολή των πρώτων δεδομένων. Σε περίπτωση αλλαγής των μεθόδων, θα πρέπει να υποβάλλονται πληροφορίες σχετικά με την αλλαγή αυτή. Το μέρος της συνοδευτικής έκθεσης δεδομένων που αφορά την περιγραφή των προβλημάτων και των εξαιρέσεων που αντιμετωπίστηκαν, θα πρέπει να υποβάλλεται στην Επιτροπή μαζί με τα ετησίως υποβαλλόμενα δεδομένα.

IV.2 Χρονοδιάγραμμα για την έκθεση προόδου που αφορά την ερμηνεία/αξιολόγηση των αποτελεσμάτων σε εθνικό επίπεδο

Οι εκθέσεις προόδου σχετικά με τις αξιολογήσεις και τις ερμηνείες που διεξάγονται σε εθνικό επίπεδο θα πρέπει να υποβάλλονται στην Επιτροπή μέχρι τις 31 Δεκεμβρίου κάθε έτους.»

ΠΑΡΑΡΤΗΜΑ V

«ΠΑΡΑΡΤΗΜΑ X

ΚΟΙΝΕΣ ΜΕΘΟΔΟΙ ΓΙΑ ΤΗΝ ΠΑΡΑΚΟΛΟΥΘΗΣΗ ΤΟΥ ΕΔΑΦΙΚΟΥ ΔΙΑΛΥΜΑΤΟΣ ΣΤΑ ΜΟΝΙΜΑ ΔΑΣΟΤΕΜΑΧΙΑ ΠΑΡΑΤΗΡΗΣΕΩΝ

Ι. Γενικές παρατηρήσεις

Η παρακολούθηση του εδαφίου διαλύματος διεξάγεται τουλάχιστον στο 10 % των μόνιμων δασοτεμαχίων παρατηρήσεων. Συνιστάται να διεξάγεται η παρακολούθηση του εδαφικού διαλύματος σε δασοτεμάχια όπου διεξάγεται επίσης η παρακολούθηση των εναποθέσεων. Η εγκατάσταση του εξοπλισμού για το εδαφικό διάλυμα θα πρέπει να ολοκληρωθεί έως τις 30 Ιουνίου 1998.

Το παρόν παράρτημα βασίζεται στις τεχνικές συστάσεις της επιτροπής εμπειρογνωμόνων σε θέματα εδάφους του ΟΗΕ/ΟΕΕ στο πλαίσιο του διεθνούς προγράμματος συνεργασίας για την αξιολόγηση και την παρακολούθηση των επιπτώσεων της ατμοσφαιρικής ρύπανσης στα δάση (ΔΠΣ-Δάση). Γίνεται αναφορά στο εγχειρίδιο (1996) που συνέταξε αυτή η επιτροπή εμπειρογνωμόνων.

ΙΙ. Μεθοδολογία καταγραφής

ΙΙ.1. Επιλογή των σημείων δειγματοληψίας

Οι δειγματολήπτες εδαφικού διαλύματος θα πρέπει να εγκατασταθούν κοντά στα σημεία όπου διεξάγεται η αξιολόγηση της κατάστασης της κόμης. Συνιστάται να κατανεμηθούν τα λυσίμετρα με τυχαίο ή συστηματικό τρόπο σε ολόκληρο το εδαφοτεμάχιο παρά το γεγονός ότι αυτό μπορεί να εμποδίζεται από την ύπαρξη βράχων ή κορμών (δεν διευκρινίζεται η απόσταση από ένα δένδρο). Λόγω των δυσκολιών του εδάφους, τα λυσίμετρα μηδενικής τάσεως δεν πρέπει να εγκατασταθούν στο κεντρικό τμήμα του δασοτεμαχίου όπου παρακολουθούνται οι παράμετροι για τα δένδρα. Για πρακτικούς λόγους, μπορεί να χρησιμοποιείται αντιπροσωπευτικό υποδασοτεμάχιο. Τα λυσίμετρα που έχουν ήδη εγκατασταθεί μπορεί να διατηρηθούν, αλλά οι νέες εγκαταστάσεις θα πρέπει να πραγματοποιηθούν όπως προτείνεται ανωτέρω.

ΙΙ.2. Βάθη δειγματοληψίας

Συνιστάται η εγκατάσταση των λυσιμέτρων σε καθορισμένα βάθη, αλλά είναι επίσης δεκτή η εγκατάσταση ανά ορίζοντες.

- Συλλέκτες εδαφικού διαλύματος

Συνιστάται θερμά η εγκατάσταση λυσιμέτρων σε τουλάχιστον δύο διαφορετικά βάθη, δηλαδή ένα στη ζώνη του ριζώματος (προτεινόμενο βάθος 10 έως 20 cm) προκειμένου να μελετώνται οι συγκεντρώσεις θρεπτικών υλικών και τοξικών στοιχείων κοντά στις λεπτές ρίζες (στόχος 1) και ένα λυσίμετρο κάτω από τη ζώνη του ριζώματος (προτεινόμενο βάθος 40 έως 80 cm) προκειμένου - να εκτμάται η εκροή στοιχείων (στόχος 2). Προτείνεται επίσης η εγκατάσταση τρίτου λυσίμετρου αμέσως μετά το στρώμα του χούμου.

- Δείγματα εδάφους

Σε περίπτωση φυγοκεντρικής μεθόδου ή μεθόδων εκχυλίσματος κορεσμού, η δειγματοληψία γίνεται στα στρώματα που αναφέρονται στο σχετικό εγχειρίδιο: στρώμα χούμου, 0-10, 10-20, 20-40 και 40-80 cm. Η επιλογή ή ο συνδυασμός ορισμένων στρωμάτων μπορεί να πραγματοποιηθεί.

ΙΙ.3. Συχνότητα της δειγματοληψίας

Στα δασοτεμάχια όπου εφαρμόζονται άλλα προγράμματα εντατικής παρακολούθησης, π.χ. εναποθέσεις και μετεωρολογικές μετρήσεις, η δειγματοληψία εδαφικού διαλύματος θα πρέπει να πραγματοποιείται κάθε μήνα ή δύο φορές το μήνα. Σε περίπτωση δειγματοληψίας εδάφους με συνακόλουθη εξαγωγή εδαφικού διαλύματος, τέσσερις φορές το χρόνο είναι το ανώτατο όριο δεδομένου της καταστροφικής διαδικασίας δειγματοληψίας. Η δειγματοληψία πρέπει να διεξάγεται τον ίδιο μήνα του έτους.

ΙΙ.4. Μεταφορά, αποθήκευση και προετοιμασία

Τα δείγματα μεταφέρονται και αποθηκεύονται κατά τέτοιο τρόπο, ώστε να ελαχιστοποιούνται οι χημικές μεταβολές στο δείγμα. Η ψυχρή (4° C) και σκοτεινή αποθήκευση του εδαφικού διαλύματος στο πλαίσιο του λυσίμετρου μειώνει τη βιολογική δραστηριότητα. Σε πολλές περιπτώσεις, και ιδιαίτερα κατά τις ψυχρότερες εποχές του χρόνου, αρκεί η διατήρηση του περιέκτη σε σκοτεινό μέρος. Η χρησιμοποίηση οργανικών ή ανόργανων συντηριτικών μπορεί να εφαρμοστεί, αλλά ενδέχεται να παρεμποδίσουν την ανάλυση. Για να ελαχιστοποιηθούν οι πιθανές αλλοιώσεις των δειγμάτων, το εδαφικό διάλυμα θα πρέπει να συλλέγεται όσο το δυνατό ταχύτερα μετά την απορρόφηση.

Οι διαδικασίες μεταφοράς και αποθήκευσης (συμπεριλαμβανομένων των περιόδων αναμονής) πρέπει να αναφέρονται. Κατά περίπτωση, τα προβλήματα και οι παρεκκλίσεις από αυτές τις διαδικασίες θα πρέπει να αναφέρονται λεπτομερώς.

Για τον καθορισμό των ιχνοστοιχείων, καθορισμένες ποσότητες δείγματος πρέπει να μεταφέρονται στο εργαστήριο σε περιέκτες που έχουν πλυθεί με οξύ.

Όταν συλλέγονται δείγματα εδάφους, θα πρέπει να διατηρούνται σε 4° C σε πλαστικούς σάκους ή σε σάκους πολυαιθυλενίου μέχρι τη φυγοκέντρηση ή την προετοιμασία της εκχύλισης κορεσμού.

Η φυγοκέντρηση ή η εκχύληση πρέπει να πραγματοποιηθεί μέσα σε μία ημέρα (18-30 ώρες) μετά τη συλλογή των δειγμάτων εδάφους.

ΙΙ.5. Γενικές πληροφορίες

Πρέπει να συλλέγονται και να αναφέρονται οι ακόλουθες πληροφορίες:

- αριθμός δασοτεμαχίου,

- πληροφορίες για το δειγματολήπτη (τύπος, βάθος),

- πρώτη ημερομηνία της περιόδου παρακολούθησης,

- τελευταία ημερομηνία της περιόδου παρακολούθησης,

- αριθμός (ίσων) περιόδων μετρήσεων κατά την περίοδο παρακολούθησης.

ΙΙ.6. Μέθοδοι ανάλυσης

Στο «Εγχειρίδιο για τη συλλογή και την ανάλυση εδαφικού διαλύματος» που καταρτίστηκε από την επιτροπή εμπειρογνωμόνων του ΔΠΣ-Δάση, περιγράφονται οι εγκεκριμένες μέθοδοι για την ανάλυση των διαφόρων παραμέτρων του εδαφικού διαλύματος.

Συνιστάται η χρησιμοποίηση των εγκεκριμένων μεθόδων. Σε περίπτωση χρησιμοποίησης άλλων (εθνικών) μεθόδων, αναφέρεται λεπτομερώς η συγκρισιμότητα των αποτελεσμάτων της ανάλυσης μαζί με την παρουσίαση των αποτελεσμάτων της ανάλυσης. Στην καταγραφή της κατάστασης του εδαφικού διαλύματος των δασών θα γίνεται διάκριση μεταξύ υποχρεωτικών και προαιρετικών παραμέτρων (βλέπε τον ακόλουθο πίνακα).

Κατάλογος παραμέτρων

>ΘΕΣΗ ΠΗΝΑΚΑ>

ΙΙ.7. Διαβίβαση δεδομένων

Τα κράτη μέλη υποβάλλουν στην Επιτροπή για κάθε δασοτεμάχιο τα στοιχεία αυτά σε τυποποιημένη μορφή (βλέπε παράρτημα VΙΙα, έντυπο 9α, 9β, και 9γ).»